Spoštovani študenti!
Način študija in študijsko gradivo za: 
Predmet na dodiplomskem študiju FE: "Vzporedni sistemi - VS" (zimski semester ZS-2008/09) 
Nosilca predmeta: Prof. dr. Stanislav Kovačič in Doc. dr. Roman Trobec, e-mail: roman.trobec@ijs.si
 
Predavanja bodo potekala ob ponedeljkih od 13:15 do 17:00 v Laboratoriju za Strojni vid, na Fakulteti za elektrotehniko v Ljubljani. 
Sporočam Vam, da sem pripravil študijski material in gradivo za izpit skupaj z navodili na spletni strani:

http://pluton.ijs.si/~roman/fe/vs08_09/. Za Vaša vprašanja sem vedno dosegljiv na mojem e-naslovu.
 

 

Lep pozdrav in uspešen študij!
Roman Trobec
PODROBNEJŠE INFORMACIJE

Podajam kratko vsebino predmeta Vzporedni sistemi - VS za študijsko obdobje 2008-2009 na podiplomskem študiju FRI.
Naslov predmeta: Vzporedni sistemi - VS
Prvi del predmeta, ki bo usmerjen v spoznavanje sistemskih funkcij in procesov operacijskega sistema Linux, bo predaval prof. Stanislav Kovačič. Vsebina predavanj je opisana v dokumentu »Vs-2004-kovacic.pdf«.  Drugi del predavanj pa bo predstavil vzporedno delujoče računalniške skupke, ki komunicirajo s sporočili. Obravnavali bomo različne možnosti uporabe več računalnikov, ki so povezani bodisi v namenski računalniški skupek, lokalno računalniško mrežo ali pa v globalni porazdeljen računalnik (grid). Razčlenjeni bodo posamezni načini medsebojnega povezovanja ter kriteriji za oceno zmogljivosti vzporednega računanja. Študentje bodo rešili nekaj praktičnih primerov računalniških simulacij z uporabo komunikacijske knjižnice MPI (Message Passing Interface). Cilj predmeta je, da bodo študentje razumeli kako deluje vzporedni računalnik in kje so njegove prednosti in slabosti. Naučili se bodo razviti vzporeden program za reševanje zahtevnejših nalog na več računalnikih. Specializirano predznanje ni potrebno. 

Ključne besede: vzporedno računanje, skupki računalnikov, grid, mpi

Cilji predmeta: Predmet "Vzporedni sistemi – VS bo študentom osvetlil različne

· možnosti uporabe vzporedno delujočih računalnikov, ki komunicirajo s sporočili. 

· načine medsebojnega povezovanja ter 

· kriterije za oceno zmogljivosti vzporednega računanja. 

Študentje bodo rešili nekaj praktičnih primerov računalniških simulacij z uporabo komunikacijske knjižnice MPI.

Podrobnejša vsebina predmeta: 

	Predavanje 
	Poglavje
	Literatura 
	Naloge

	1,2
	Procesi + Medprocesne komunikacije
	Poglavje 2+3 iz Vs-2004-kovacic.pdf
	

	3,4
	Uvod v Unix + Upravljanje procesov
	Poglavje 6+8 iz Vs-2004-kovacic.pdf
	

	5,6 
	Komunikacija med procesi
	Poglavje 9 iz Vs-2004-kovacic.pdf
	

	7,8 
	Vzporedne in porazdeljene arhitekture
	PP Ch.1, + P1-uvod.ppt + P2-pregled.ppt
	

	9,10 
	Zasnova vzporednih algoritmov
	PP Ch.2,3, + P3- algoritmi.ppt
	

	11,12
	IJS cluster, MPI 
	P4-MPI-osnove.ppt
	

	13,14
	MPI
	PP Ch. 8
	

	15
	Primeri vzporednih programov
	Posebna predstavitev
	

	
	Izpit – po dogovoru.
	Pred izpitom je treba imeti oceno iz vaj!


Opomba: Vsaka enota predavanja traja dve uri. PP je oznaka za priporočeno literaturo [1]. + pomeni posebej pripravljeno učno gradivo.

Priporočena literatura:
Zaradi lažjega dela sem izbral učne knjige, ki so na voljo v elektronski obliki na Internetu. Iz njih bomo izbrali posamezna poglavja, povezana s tematiko našega predmeta.
1. I.Foster: Designing and Building Parallel Programs, Addison-Wesley, 1996, Network version accessible on: http://www-unix.mcs.anl.gov/dbpp/
2. A. Grama, A. Gupta, G. Karypis, V. Kumar: Introduction To Parallel Computing,  Second edition, Addison Wesley, 2003, Notes available on: http://www-users.cs.umn.edu/~karypis/parbook/
Navedene knjige so na voljo pri nosilcu predmeta in v elektronski obliki na internetu. Napisane so za potrebe podobnih predmetov, ki se predavajo na tujih univerzah. Poleg tega je pripravljen dodaten študijski material za predavanja in naloge, ki je v elektronski obliki objavljen na spletni strani predmeta http://pluton.ijs.si/~roman/fe/vs08_09/
Študijsko gradivo za predavanja in naloge, je dostopno v elektronski obliki tudi na CD-ju, ki je čitljiv s programsko opremo Acrobat 6.0 in ga lahko na Vašo željo dobite pri meni.
Potrebno predznanje: Predlagana študijska vsebina je zasnovana avtonomno in namenjena študentom dodiplomskega študija na področjih naravoslovja. Specializirano znanje ni potrebno.

Način predavanj v zimskem semestru 2008/09: ob ponedeljkih 13:15h-17:00h predavalnica na Fakulteti za elektrotehniko, Tržaška 25, Ljubljana,  laboratorij za Strojni vid. Večino komunikacije bomo opravili po elektronski pošti. 
Obveznosti študentov: 

· študij izbranih poglavij iz predpisane literature,

· uspešno končanje vaj,

· kratek pismeni test in ustni del izpita.

